नेशनल अवॉर्ड पाकर बेहद खुश हैं कश्मीरी बाल कलाकार तल्हा अरशद | Shagun News India
Home NEWS नेशनल अवॉर्ड पाकर बेहद खुश हैं कश्मीरी बाल कलाकार तल्हा अरशद
बेस्ट उर्दू फिल्म का पुरस्कार भी फिल्म ‘हामिद’ को मिला
कश्मीरी बाल कलाकार तल्हा अरशद रेशी सर्वश्रेष्ठ बाल अभिनेता का राष्ट्रीय पुरस्कार जीतकर बेहद खुश हैं और रोमांचित महसूस कर रहे हैं। फिल्म ‘हामिद’ में उनके अभिनय के लिए उन्हें सोमवार को यहां पहला राष्ट्रीय पुरस्कार मिला है।
अवार्ड पाकर खुश तल्हा ने कहा, “यह मेरे और मेरे परिजनों के लिए एक खास पल है। मैंने कभी नहीं सोचा था कि मुझे मेरी पहली फिल्म के लिए राष्ट्रीय पुरस्कार से सम्मानित किया जाएगा। मैं अपने माता-पिता, (निर्देशक) एजाज (खान) सर, रसिका (दुग्गल) मैडम और फिल्म की सभी टीम को धन्यवाद कहना चाहता हूं, जिन्होंने हामिद के किरदार को समझाने में मेरी मदद की। इनके बिना पुरस्कार प्राप्त करना असंभव था।”
फिल्म के निर्देशक एजाज ने कहा, “फिल्म को भारत का सर्वोत्तम सम्मान मिलना गौरव की बात है। मेरी खुशी दोगुनी है। फिल्म में हामिद का किरदार अदा करने वाले बाल कलाकार तल्हा को सर्वश्रेष्ठ बाल अभिनेता का पुरस्कार मिला, जिसे ग्रहण करने के लिए वह कश्मीर से अपने पूरे परिवार के साथ यहां आया है। इससे यह पल और खास हो गया है।”
‘हामिद’ यूडली फिल्म्स द्वारा निर्मित है, जो सारेगामा के हाउस का एक फिल्म प्रोडक्शन स्टूडियो है। सारेगामा (फिल्म एंड टीवी) के वाइस प्रेसिडेंट सिद्धार्थ आनंद कुमार ने कहा, “यह यूडली परिवार के लिए एक बेहद गर्व का क्षण है, हामिद का वृतांत मासूमियत और प्रेम की शक्ति के साथ युद्ध को बदलने का आह्वान है – जोकि आज के समय के लिए एक बहुत जरूरी संदेश है। और नेशनल अवार्ड से सम्मानित किया जाना इस बात का प्रमाण है कि ऐज़ाज़ और टीम के सदस्यों ने इस संदेश को बहुत ही खूबसूरती से स्क्रीन पर बया किया है।”
#(Talha Arshad Reshi)
Previous articleटैलेंट है तो आइएं डिश टीवी, डी2एच और वाचो के प्लेटफॉर्म पर
Next articleफिलीपींस में फनफोन तूफान ने मचाई तबाही, 16 की मौत, लोग हुए बेघर